title: Регламент за изпълнение (ЕС) № 246/2012 на Комисията от 20 март 2012 година за установяване на стандартни стойности при внос с цел определяне на входната цена на някои плодове и зеленчуци

text:
               21.3.2012

               BG

               Официален вестник на Европейския съюз

               L 81/39

         РЕГЛАМЕНТ ЗА ИЗПЪЛНЕНИЕ (ЕС) № 246/2012 НА КОМИСИЯТА
   от 20 март 2012 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 20 март 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  IL

                  139,1

                  JO

                  64,0

                  MA

                  49,0

                  TN

                  98,4

                  TR

                  98,3

                  ZZ

                  89,8

                  0707 00 05

                  JO

                  183,3

                  TR

                  157,2

                  ZZ

                  170,3

                  0709 91 00

                  EG

                  76,0

                  ZZ

                  76,0

                  0709 93 10

                  JO

                  225,1

                  MA

                  60,5

                  TR

                  129,2

                  ZZ

                  138,3

                  0805 10 20

                  EG

                  51,8

                  IL

                  76,4

                  MA

                  51,2

                  TN

                  57,9

                  TR

                  68,9

                  ZZ

                  61,2

                  0805 50 10

                  EG

                  43,8

                  TR

                  53,3

                  ZZ

                  48,6

                  0808 10 80

                  AR

                  89,5

                  BR

                  82,5

                  CA

                  125,0

                  CL

                  101,6

                  CN

                  103,4

                  MK

                  31,8

                  US

                  164,1

                  UY

                  74,9

                  ZA

                  119,9

                  ZZ

                  99,2

                  0808 30 90

                  AR

                  94,3

                  CL

                  124,6

                  CN

                  63,0

                  ZA

                  91,6

                  ZZ

                  93,4

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2015/2335 на Комисията от 14 декември 2015 година за установяване на стандартни стойности при внос с цел определяне на входната цена на някои плодове и зеленчуци

text:
               15.12.2015

               BG

               Официален вестник на Европейския съюз

               L 329/14

         РЕГЛАМЕНТ ЗА ИЗПЪЛНЕНИЕ (ЕС) 2015/2335 НА КОМИСИЯТА
   от 14 декември 2015 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 декември 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  90,8

                  TR

                  103,1

                  ZZ

                  97,0

                  0707 00 05

                  MA

                  90,5

                  TR

                  153,8

                  ZZ

                  122,2

                  0709 93 10

                  MA

                  64,2

                  TR

                  149,5

                  ZZ

                  106,9

                  0805 10 20

                  MA

                  60,7

                  TR

                  63,2

                  ZA

                  49,7

                  ZW

                  32,0

                  ZZ

                  51,4

                  0805 20 10

                  MA

                  70,5

                  ZZ

                  70,5

                  0805 20 30, 0805 20 50, 0805 20 70, 0805 20 90

                  IL

                  107,2

                  TR

                  86,0

                  ZZ

                  96,6

                  0805 50 10

                  TR

                  93,3

                  ZZ

                  93,3

                  0808 10 80

                  CA

                  151,7

                  CL

                  86,3

                  US

                  81,4

                  ZA

                  188,2

                  ZZ

                  126,9

                  0808 30 90

                  CN

                  53,4

                  TR

                  134,4

                  ZZ

                  93,9

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 1140/2013 на Комисията от 12 ноември 2013 година за одобрение на изменение, което не е несъществено, в спецификацията на название, вписано в регистъра на защитените наименования за произход и на защитените географски указания [Riz de Camargue (ЗГУ)]

text:
               14.11.2013

               BG

               Официален вестник на Европейския съюз

               L 303/4

         РЕГЛАМЕНТ ЗА ИЗПЪЛНЕНИЕ (ЕС) № 1140/2013 НА КОМИСИЯТА
   от 12 ноември 2013 година
   за одобрение на изменение, което не е несъществено, в спецификацията на название, вписано в регистъра на защитените наименования за произход и на защитените географски указания [Riz de Camargue (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕО) № 1151/2012 Комисията разгледа заявлението на Франция за одобрение на промяна в спецификацията на защитеното географско указание „Riz de Camargue“, регистрирано по силата на Регламент (ЕО) № 1187/2000 на Комисията (2).

               (2)

               Предвид това, че по смисъла на член 53, параграф 2 от Регламент (ЕС) № 1151/2012 въпросното изменение не е несъществено, Комисията публикува в Официален вестник на Европейския съюз
                   (3) заявлението за изменение в съответствие с член 50, параграф 2, буква а) от посочения регламент.

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на посоченото в приложението към настоящия регламент название.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 ноември 2013 година.

            За Комисията, от името на председателя,
         Algirdas ŠEMETA

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 133, 6.6.2000 г., стр. 19.

      (3)  ОВ С 127, 4.5.2013 г., стр. 17.

      ПРИЛОЖЕНИЕ
      Предназначени за консумация от човека земеделски продукти, посочени в приложение I към Договора:

         Клас 1.6.   Плодове, зеленчуци и зърнени култури, пресни или преработени

      ФРАНЦИЯ
      Riz de Camargue (ЗГУ)


title: Регламент за изпълнение (ЕС) 2016/1738 на Комисията от 28 септември 2016 година за изменение на Регламент (ЕО) № 1484/95 по отношение на определянето на представителните цени в секторите на птичето месо и яйцата, както и за яйчния албумин

text:
               30.9.2016

               BG

               Официален вестник на Европейския съюз

               L 264/15

         РЕГЛАМЕНТ ЗА ИЗПЪЛНЕНИЕ (ЕС) 2016/1738 НА КОМИСИЯТА
   от 28 септември 2016 година
   за изменение на Регламент (ЕО) № 1484/95 по отношение на определянето на представителните цени в секторите на птичето месо и яйцата, както и за яйчния албумин
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 183, буква б) от него,
   като взе предвид Регламент (ЕС) № 510/2014 на Европейския парламент и на Съвета от 16 април 2014 г. за определяне на търговския режим, приложим за някои стоки, получени от преработката на селскостопански продукти, и за отмяна на регламенти (ЕО) № 1216/2009 и (ЕО) № 614/2009 на Съвета (2), и по-специално член 5, параграф 6, буква а) от него,
   като има предвид, че:

               (1)

               С Регламент (ЕО) № 1484/95 на Комисията (3) се определят правилата за прилагане на системата на допълнителни вносни мита и представителните цени в секторите на птичето месо и яйцата, както и за яйчния албумин.

               (2)

               Редовната проверка на данните, на които се основава определянето на представителните цени за продуктите от секторите на птичето месо и яйцата, както и за яйчния албумин, показва, че се налага да бъдат променени представителните цени при внос на някои продукти, като се има предвид разликата в цените в зависимост от произхода.

               (3)

               Регламент (ЕО) № 1484/95 следва да бъде съответно изменен.

               (4)

               С оглед на необходимостта да се осигури възможно най-бързото прилагане на тази мярка след предоставянето на актуализираните данни, настоящият регламент следва да влезе в сила в деня на публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 1484/95 се заменя с текста в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 септември 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 150, 20.5.2014 г., стр. 1.

      (3)  Регламент (ЕО) № 1484/95 на Комисията от 28 юни 1995 г. относно определяне на подробни правила за прилагане на системата на допълнителни вносни мита и относно фиксиране на представителни цени в секторите птиче месо и яйца и за яйчен албумин, и за отмяна на Регламент № 163/67/ЕИО (ОВ L 145, 29.6.1995 г., стр. 47).

      ПРИЛОЖЕНИЕ

            „ПРИЛОЖЕНИЕ I

                        Код по КН

                        Описание на стоките

                        Представителна цена
                        (ЕUR/100 kg)

                        Гаранцията, посочена в член 3
                        (ЕUR/100 kg)

                        Произход (1)

                        0207 12 10

                        Неразфасовани замразени „пилета 70 %“

                        114,0

                        0

                        AR

                        0207 12 90

                        Неразфасовани замразени „пилета 65 %“

                        119,8

                        0

                        AR

                        145,9

                        0

                        BR

                        0207 14 10

                        Обезкостени замразени разфасовки от петли или кокошки

                        288,3

                        4

                        AR

                        181,2

                        39

                        BR

                        278,6

                        6

                        CL

                        218,1

                        25

                        TH

                        0207 27 10

                        Обезкостени замразени разфасовки от пуйки

                        385,5

                        0

                        BR

                        335,8

                        0

                        CL

                        0408 91 80

                        Яйца без черупки, сушени

                        350,0

                        0

                        AR

                        1602 32 11

                        Приготвени храни от петли или кокошки без топлинна обработка

                        201,7

                        26

                        BR

         (1)  Номенклатура на държавите съгласно Регламент (ЕС) № 1106/2012 на Комисията от 27 ноември 2012 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „друг произход“.“


title: Регламент за изпълнение (ЕС) № 1190/2013 на Комисията от 21 ноември 2013 година за изменение на Регламент (ЕО) № 1484/95 по отношение на представителните цени в секторите на птичето месо, яйцата и яйчния албумин

text:
               22.11.2013

               BG

               Официален вестник на Европейския съюз

               L 313/51

         РЕГЛАМЕНТ ЗА ИЗПЪЛНЕНИЕ (ЕС) № 1190/2013 НА КОМИСИЯТА
   от 21 ноември 2013 година
   за изменение на Регламент (ЕО) № 1484/95 по отношение на представителните цени в секторите на птичето месо, яйцата и яйчния албумин
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 143 във връзка с член 4 от него,
   като взе предвид Регламент (ЕО) № 614/2009 на Съвета от 7 юли 2009 г. относно общия режим на обмен на яйчен албумин и млечен албумин (2), и по-специално член 3, параграф 4 от него,
   като има предвид, че:

               (1)

               Регламент (ЕО) № 1484/95 на Комисията (3) определя правилата за прилагане на режима, свързан с прилагането на допълнително мито при внос, и представителните цени в секторите на птичето месо и яйцата, както и на яйчния албумин.

               (2)

               Редовната проверка на данните, на които се основава определянето на представителните цени за продуктите от секторите на птичето месо, яйцата и яйчния албумин, показва, че е необходимо да се променят представителните цени при внос на някои продукти, като се има предвид разликата в цените в зависимост от произхода.

               (3)

               Регламент (ЕО) № 1484/95 следва да бъде съответно изменен.

               (4)

               За да се гарантира, че тази мярка се прилага възможно най-скоро след представянето на актуализираните данни, настоящият регламент следва да влезе в сила в деня на публикуването му.

               (5)

               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 1484/95 се заменя с текста на приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 21 ноември 2013 година.

            За Комисията, от името на председателя,
         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 181, 14.7.2009 г., стр. 8.

      (3)  ОВ L 145, 29.6.1995 г., стр. 47.

      ПРИЛОЖЕНИЕ

            „ПРИЛОЖЕНИЕ I

                        Код по КН

                        Описание на стоките

                        Представителна цена
                        (EUR/100 kg)

                        Гаранция, посочена в член 3, параграф 3
                        (EUR/100 kg)

                        Произход (1)

                        0207 12 10

                        Неразфасовани замразени „пилета 70 %“

                        128,4

                        0

                        AR

                        0207 12 90

                        Неразфасовани замразени „пилета 65 %“

                        130,3

                        0

                        AR

                        157,2

                        0

                        BR

                        0207 14 10

                        Обезкостени замразени разфасовки от петли или кокошки

                        299,9

                        0

                        AR

                        228,9

                        21

                        BR

                        319,9

                        0

                        CL

                        253,8

                        14

                        TH

                        0207 27 10

                        Обезкостени, замразени разфасовки от пуйки

                        298,5

                        0

                        BR

                        312,6

                        0

                        CL

                        0408 91 80

                        Яйчни жълтъци

                        488,5

                        0

                        AR

                        1602 32 11

                        Приготвени храни от петли или кокошки без топлинна обработка

                        251,3

                        11

                        BR

                        312,2

                        0

                        CL

         (1)  Номенклатура на страните, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.“


title: Регламент за изпълнение (ЕС) № 956/2013 на Комисията от 4 октомври 2013 година за изменение на Регламент за изпълнение (ЕС) № 543/2011 по отношение на изплащането на помощта на организациите на производители в сектора на плодовете и зеленчуците

text:
               5.10.2013

               BG

               Официален вестник на Европейския съюз

               L 263/9

         РЕГЛАМЕНТ ЗА ИЗПЪЛНЕНИЕ (ЕС) № 956/2013 НА КОМИСИЯТА
   от 4 октомври 2013 година
   за изменение на Регламент за изпълнение (ЕС) № 543/2011 по отношение на изплащането на помощта на организациите на производители в сектора на плодовете и зеленчуците
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 103з във връзка с член 4 от него,
   като има предвид, че:

               (1)

               В Регламент (ЕО) № 1234/2007 и Регламент за изпълнение (ЕС) № 543/2011 на Комисията (2) се предвижда финансова помощ от Съюза за организациите на производители на плодове и зеленчуци.

               (2)

               С решение от 30 май 2013 г. по съединени дела T-454/10 и T-482/11 (3) Общият съд отмени член 52, параграф 2а, втора алинея от Регламент (ЕО) № 1580/2007 на Комисията (4) и еквивалентния член 50, параграф 3 от Регламент за изпълнение (ЕС) № 543/2011 по отношение на изчисляването на стойността на предлаганата на пазара продукция от плодове и зеленчуци, предназначени за преработка. Общият съд отмени също член 60, параграф 7 от Регламент за изпълнение (ЕС) № 543/2011 относно допустимостта за подпомагане на дейности в рамките на оперативните програми по отношение на инвестициите и дейностите, свързани с преработката на плодове и зеленчуци в преработени плодове и зеленчуци.

               (3)

               В решението на Общия съд правните последици от разпоредбата относно изчисляването на стойността на предлаганата на пазара продукция се запазват само доколкото съответните плащания вече са били извършени към датата на постановяване на решението. Следователно е възможно държавите членки да са спрели или забавили плащанията в очакване на приемането на нови правила, заменящи отменените такива, или в очакване на суспензивното действие на обжалването.

               (4)

               Комисията реши да обжалва решението на Общия съд по горепосочените дела. Жалбата беше подадена пред Съда на Европейския съюз на 12 август 2013 г. В очакване на решението на Съда по апелативното производство и ако не бъде разпоредено другояче от Съда, действието на правните последици от решението на Общия съд се спира.

               (5)

               В член 70 от Регламент за изпълнение (ЕС) № 543/2011 се предвижда, че помощта трябва да бъде изплатена на организациите на производителите най-късно до 15 октомври на годината, следваща годината на изпълнение на оперативната програма. Ако помощта бъде изплатена след тази дата, следва да се приложат намаленията, предвидени в член 9 от Регламент (ЕО) № 883/2006 на Комисията (5).

               (6)

               Следователно е целесъобразно да се удължи крайният срок за изплащане от държавите членки на финансовата помощ от Съюза за съответните оперативни програми за 2012 година на изпълнение, за да се вземе предвид фактът, че е възможно в периода до подаването на жалбата от Комисията държавите членки да са спрели разглеждането на заявления за плащане.

               (7)

               Поради това е целесъобразно Регламент за изпълнение (ЕС) № 543/2011 да бъде съответно изменен.

               (8)

               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   В член 70 от Регламент за изпълнение (ЕС) № 543/2011 се добавя следната алинея:

      „Въпреки това помощта за програмите, изпълнявани през 2012 година по отношение на плодовете и зеленчуците, предназначени за преработка, може да бъде изплатена не по-късно от 31 декември 2013 г.“

   Член 2
   Настоящият регламент влиза в сила на седмия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 октомври 2013 година.

            За Комисията

            Председател

         José Manuel BARROSO

      (1)  ОВ L 299, 16.11.2007 г., стр. 1.

      (2)  Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (ОВ L 157, 15.6.2011 г., стр. 1).

      (3)  Associazione Nazionale degli Industriali delle Conserve Alimentari Vegetali (Anicav) (T-454/10) и Agrupación Española de Fabricantes de Conservas Vegetales (Agrucon) и други (T482/11) срещу Европейската комисия (все още непубликувано в Сборника).

      (4)  Регламент (ЕО) № 1580/2007 на Комисията от 21 декември 2007 г. за определяне на правила за прилагане на регламенти (ЕО) № 2200/96, (ЕО) № 2201/96 и (ЕО) № 1182/2007 на Съвета в сектора на плодовете и зеленчуците (ОВ L 350, 31.12.2007 г., стр. 1).

      (5)  Регламент (ЕО) № 883/2006 на Комисията от 21 юни 2006 г. за формулиране на подробни правила за прилагане на Регламент (ЕО) № 1290/2005 на Съвета по отношение воденето на счетоводство от агенциите платци, декларациите за разходи и приходи и условията за възстановяване на разходите по линия на Европейския фонд за гарантиране на земеделието (ЕФГЗ) и Европейския земеделски фонд за развитие на селските райони (ЕЗФРСР) (ОВ L 171, 23.6.2006 г., стр. 1).


title: Регламент за изпълнение (ЕС) 2015/294 на Комисията от 24 февруари 2015 година за установяване на стандартни стойности при внос с цел определяне на входната цена на някои плодове и зеленчуци

text:
               25.2.2015

               BG

               Официален вестник на Европейския съюз

               L 53/8

         РЕГЛАМЕНТ ЗА ИЗПЪЛНЕНИЕ (ЕС) 2015/294 НА КОМИСИЯТА
   от 24 февруари 2015 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 февруари 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  EG

                  169,3

                  IL

                  81,7

                  MA

                  91,9

                  TR

                  116,8

                  ZZ

                  114,9

                  0707 00 05

                  TR

                  187,1

                  ZZ

                  187,1

                  0709 93 10

                  MA

                  140,7

                  TR

                  215,2

                  ZZ

                  178,0

                  0805 10 20

                  EG

                  45,9

                  IL

                  72,3

                  MA

                  47,6

                  TN

                  50,8

                  TR

                  68,9

                  ZZ

                  57,1

                  0805 20 10

                  IL

                  132,4

                  MA

                  96,3

                  ZZ

                  114,4

                  0805 20 30, 0805 20 50, 0805 20 70, 0805 20 90

                  EG

                  80,3

                  IL

                  151,7

                  JM

                  118,2

                  MA

                  101,6

                  TR

                  85,4

                  US

                  143,7

                  ZZ

                  113,5

                  0805 50 10

                  EG

                  41,5

                  TR

                  51,6

                  ZZ

                  46,6

                  0808 10 80

                  BR

                  69,5

                  CL

                  95,2

                  MK

                  29,8

                  US

                  151,4

                  ZZ

                  86,5

                  0808 30 90

                  CL

                  155,9

                  CN

                  99,9

                  US

                  122,7

                  ZA

                  92,9

                  ZZ

                  117,9

         (1)  Номенклатура на държавите, определена с Регламент (ЕО) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите текст от значение за ЕИП (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 1223/2011 на Комисията от 28 ноември 2011 година за изменение на Регламент (ЕО) № 1688/2005 по отношение на вземането на проби от стадата по произход на яйцата и микробиологичното изследване на тези проби и пробите от определени видове месо, предназначени за Финландия и Швеция  текст от значение за ЕИП

text:
               29.11.2011

               BG

               Официален вестник на Европейския съюз

               L 314/12

         РЕГЛАМЕНТ ЗА ИЗПЪЛНЕНИЕ (ЕС) № 1223/2011 НА КОМИСИЯТА
   от 28 ноември 2011 година
   за изменение на Регламент (ЕО) № 1688/2005 по отношение на вземането на проби от стадата по произход на яйцата и микробиологичното изследване на тези проби и пробите от определени видове месо, предназначени за Финландия и Швеция
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (1), и по-специално член 9, втора алинея от него,
   като има предвид, че:

               (1)

               С Регламент (ЕО) № 853/2004 се определят специфични хигиенни правила за храните от животински произход за предприятията за хранителни продукти. С посочения регламент се предвиждат специални гаранции за храните от животински произход, предназначени за финландския и шведския пазар. Съответно предприятията за хранителни продукти, които възнамеряват да пускат яйца на пазара в тези държави-членки, следва да съблюдават някои правила по отношение на салмонелата.

               (2)

               С Регламент (ЕО) № 1688/2005 на Комисията от 14 октомври 2005 г. за прилагане на Регламент (ЕО) № 853/2004 на Европейския парламент и на Съвета по отношение на специалните гаранции относно салмонела за пратки към Финландия и Швеция с определени видове месо и яйца (2) се определят правилата за вземане на проби от стадата по произход на яйца, предназначени за Финландия и Швеция. Със същия регламент се определят и правилата за микробиологичните методи за изследване на тези проби, както и проби от определени видове месо от животни от рода говеда и от рода свине, както и месо от домашни птици, предназначено за тези две държави-членки.

               (3)

               В Регламент (ЕО) № 2160/2003 на Европейския парламент и на Съвета от 17 ноември 2003 г. относно контрола на салмонела и други специфични агенти, причиняващи зоонози, които присъстват в хранителната верига (3), се определят правила, които да гарантират предприемането на ефективни мерки за контрол на салмонела и други агенти, причиняващи зоонози. Тези мерки включват минимални изисквания за вземането на проби във всички стада от кокошки носачки в рамките на националните програми за контрол на салмонелата.

               (4)

               С Регламент (ЕС) № 517/2011 на Комисията от 25 май 2011 година за прилагане на Регламент (ЕО) № 2160/2003 на Европейския парламент и на Съвета по отношение на целта на Съюза за намаляване на разпространението на някои салмонелни серотипове сред кокошките носачки от вида Gallus gallus и за изменение на Регламент (ЕО) № 2160/2003 и Регламент (ЕС) № 200/2010 на Комисията (4) се определят правила относно схемата за провеждането на изследванията за проверка на напредъка при постигането на целта на Съюза за намаляване на разпространението на тези серотипове в стада от кокошки носачки.

               (5)

               Изискванията, определени с Регламент (ЕО) № 2160/2003 и Регламент (ЕС) № 517/2011, се прилагат към всички стада от кокошки носачки в Съюза. Следователно в интерес на опростяване на законодателството на Съюза и с цел избягване на дублиране на пробите правилата за вземане на проби, определени с Регламент (ЕО) № 2160/2003, Регламент (ЕО) № 1688/2005 и Регламент (ЕС) № 517/2011, следва да бъдат хармонизирани.

               (6)

               По-специално, правилата за вземане на проби, приложими за стадата от птици, установени в приложение III на Регламент (ЕО) № 1688/2005 следва да бъдат заменени от съответните правила, определени с Регламент (ЕО) № 2160/2003 и Регламент (ЕС) № 517/2011. Тъй като правилата, определени в посочените два регламента, са по-строги, специалните гаранции за Финландия и Швеция не са застрашени от това изменение. Поради това приложение III към Регламент (ЕО) № 1688/2005 следва да бъде заличено.

               (7)

               В допълнение Международната организация за стандартизация прие нов стандарт конкретно за изолиране на Salmonella spp. в животински изпражнения и в свойствени за средата проби от етапа на първичното производство, по-специално стандарт EN/ISO 6579-2002/Amd1:2007 Приложение D: „Изолиране на Salmonella spp. в животински изпражнения и в свойствени за средата проби от етапа на първичното производство“. Този стандарт следва да се използва за проби, взети от стада по произход на яйца в Съюза. Съответно правилата за вземане на проби, определени с Регламент (ЕО) № 1688/2005, следва да бъдат изменени с позоваване на посочения стандарт.

               (8)

               Поради това Регламент (ЕО) № 1688/2005 следва да бъде съответно изменен.

               (9)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 1688/2005 се изменя, както следва:

               (1)

               Членове 4 и 5 се заменят със следното:
               „Член 4
               Вземане на проби от стадата по произход на яйцата
               Вземането на проби от стадата по произход на яйца, предназначени за Финландия и Швеция и които подлежат на микробиологично изследване, както се предвижда в член 8, параграф 2, буква б) от Регламент (ЕО) № 853/2004, се извършва в съответствие с:

                           а)

                           минималните изисквания за вземане на проби от стадата с кокошки носачки, определени в таблицата в точка 1 от част Б от приложение II към Регламент (ЕО) № 2160/2003;

                           б)

                           изискванията за мониторинг на стадата с кокошки носачки, посочени в точка 2 от приложението към Регламент (ЕС) № 517/2011.

                     Член 5
               Микробиологични методи за изследване на пробите
               1.   Микробиологичното изследване за салмонела на пробите, взети в съответствие с членове 1—4, се извършва в съответствие с методите, описани в следните документи:

                           а)

                           за проби от месо, посочени в членове 1—3:

                                       (i)

                                       EN/ISO 6579 Микробиология на храни и фуражи — хоризонтален метод за изолиране на Salmonella spp.

                                       (ii)

                                       метод № 71, описан от Комитета на Северноевропейските държави по анализ на храните (NMKL): Salmonella откриване в храни; или

                                       (iii)

                                       утвърдени методи за месо в съответствие с методите, посочени в подточки (i) и (ii) или други международно признати протоколи, при условие че:

                                                   —

                                                   се използват върху месо от животни от рода говеда и от рода свине, както и от домашни птици, и

                                                   —

                                                   са сертифицирани от трета страна съгласно протокола, установен в стандарт EN/ISO 16140 Микробиология на храни и фуражи – протокол за валидиране на алтернативни методи (EN/ISO 16140).

                           б)

                           за проби от стада, посочени в член 4: EN/ISO 6579-2002/Amd1:2007 приложение D: „Изолиране на Salmonella spp. в животински изпражнения и в свойствени за средата проби от етапа на първичното производство“.

                     2.   Когато резултатите от микробиологичното изследване, посочено в параграф 1, буква а), се оспорват между държавите-членки, за референтен метод се приема последната версия на стандарта EN/ISO 6579.“

               (2)

               Приложение III се заличава.

         Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 28 ноември 2011 година.

            За Комисията

            Председател

         José Manuel BARROSO

      (1)  ОВ L 139, 30.4.2004 г., стр. 55.

      (2)  ОВ L 271, 15.10.2005 г., стр. 17.

      (3)  ОВ L 325, 12.12.2003 г., стр. 1.

      (4)  ОВ L 138, 26.5.2011 г., стр. 45.


title: Регламент за изпълнение (ЕС) 2016/959 на Комисията от 17 май 2016 година за определяне на технически стандарти за изпълнение за пазарните проучвания по отношение на системите и образците на уведомленията, които трябва да бъдат използвани от разкриващите участници на пазара, както и формата на записите в съответствие с Регламент (ЕС) № 596/2014 на Европейския парламент и на Съвета (Текст от значение за ЕИП)

text:
               17.6.2016

               BG

               Официален вестник на Европейския съюз

               L 160/23

         РЕГЛАМЕНТ ЗА ИЗПЪЛНЕНИЕ (ЕС) 2016/959 НА КОМИСИЯТА
   от 17 май 2016 година
   за определяне на технически стандарти за изпълнение за пазарните проучвания по отношение на системите и образците на уведомленията, които трябва да бъдат използвани от разкриващите участници на пазара, както и формата на записите в съответствие с Регламент (ЕС) № 596/2014 на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 596/2014 на Европейския парламент и на Съвета от 16 април 2014 г. относно пазарната злоупотреба (Регламент относно пазарната злоупотреба) и за отмяна на Директива 2003/6/ЕО на Европейския парламент и на Съвета и директиви 2003/124/ЕО, 2003/125/ЕО и 2004/72/ЕО на Комисията (1), и по-специално член 11, параграф 10, трета алинея от него,
   като има предвид, че:

               (1)

               Разкриващите участници на пазара трябва да съхраняват записи на съобщената за целите на пазарните проучвания информация между самите тях и всички лица, които получават пазарните проучвания. Тези записи следва да подпомагат разкриващите участници на пазара при предоставянето на компетентните органи на доказателства за правомерно поведение, по-специално когато естеството на информацията се променя след пазарното проучване или когато компетентният орган трябва да направи преглед на процеса на категоризиране на информацията. За тази цел всички тези записи следва да се съхраняват в електронен формат.

               (2)

               За да се гарантира, че съобщената информация се записва систематично и в случаите, когато пазарните проучвания се провеждат по време на незаписвани срещи или телефонни разговори, следва да се изготви единен образец за писмените протоколи или бележки от тези срещи и разговори, които трябва да бъдат водени от разкриващия участник на пазара.

               (3)

               За да се гарантира, че съобщената информация се записва систематично, разкриващите участници на пазара следва да съхраняват записи на писмените съобщения за информиране на лицата, които са получили пазарните проучвания, когато разкритата в хода на пазарното проучване информация е престанала да бъде вътрешна информация.

               (4)

               Настоящият регламент е изготвен въз основа на проектите на технически стандарти за изпълнение, представени на Комисията от Европейския орган за ценни книжа и пазари.

               (5)

               Европейският орган за ценни книжа и пазари проведе обществени консултации по проектите на техническите стандарти за изпълнение, въз основа на които е изготвен настоящият регламент, анализира потенциалните разходи и ползи и поиска становище от Групата на участниците от сектора на ценните книжа и пазарите, създадена по силата на член 37 от Регламент (ЕС) № 1095/2010 на Европейския парламент и на Съвета (2).

               (6)

               С цел да се гарантира безпрепятственото функциониране на финансовите пазари, е необходимо настоящият регламент да влезе в сила възможно най-скоро и определените в настоящия регламент разпоредби да се прилагат от същата дата като определената в Регламент (ЕС) № 596/2014,

         ПРИЕ НАСТОЯЩИЯ РЕГЛАМЕНТ:
   Член 1
   Електронен формат на записите
   Всички записи, посочени в член 6 от Делегиран регламент (ЕС) 2016/960 на Комисията (3), се съхраняват в електронен формат.
   Член 2
   Формат за съхраняване на записите от писмените протоколи или бележки
   Разкриващите участници на пазара изготвят писмените протоколи или бележки, посочени в член 6, параграф 2, буква г) от Делегиран регламент (ЕС) 2016/960, в електронен формат, като използват:

               а)

               образеца, изложен в приложение I, когато разкриващите участници на пазара смятат, че пазарното проучване включва разкриване на вътрешна информация;

               б)

               образеца, изложен в приложение II, когато разкриващите участници на пазара смятат, че пазарното проучване не включва разкриване на вътрешна информация.

         Член 3
   Формат за съхраняване на записите на данните за потенциалните инвеститори
   1.   Разкриващите участници на пазара съхраняват записи на информацията, посочена в член 4, параграф 1 от Делегиран регламент (ЕС) 2016/960, под формата на отделни списъци за всяко пазарно проучване.
   2.   Разкриващите участници на пазара съхраняват записи на информацията, посочена в член 4, параграф 2 от Делегиран регламент (ЕС) 2016/960, под формата на един-единствен списък.
   Член 4
   Формат за извършване на съобщения и записи, когато информацията е престанала да бъде вътрешна информация
   1.   Разкриващите участници на пазара информират писмено лицата, които са получили пазарните проучвания, че разкритата в хода на пазарното проучване информация е престанала да бъде вътрешна информация.
   2.   Разкриващите участници на пазара записват предоставената в съответствие с параграф 1 информация, като използват изложения в приложение III образец.
   Член 5
   Влизане в сила
   Настоящият регламент влиза в сила в деня след деня на публикуването му в Официален вестник на Европейския съюз.
   Той се прилага от 3 юли 2016 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 май 2016 година.

            За Комисията

            Председател

         Jean-Claude JUNCKER

      (1)  ОВ L 173, 12.6.2014 г., стр. 1.

      (2)  Регламент (ЕС) № 1095/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за ценни книжа и пазари), за изменение на Решение № 716/2009/ЕО и за отмяна на Решение 2009/77/ЕО на Комисията (ОВ L 331, 15.12.2010 г., стр. 84).

      (3)  Делегиран регламент (ЕС) 2016/960 на Комисията от 17 май 2016 година за допълване на Регламент (ЕС) № 596/2014 на Европейския парламент и на Съвета по отношение на регулаторните технически стандарти за определяне на подходящи правила, системи и процедури за провеждане на пазарни проучвания от разкриващите участници на пазара (вж. страница 29 от настоящия брой на Официален вестник).

      ПРИЛОЖЕНИЕ I

         Образец за писмените протоколи и бележки, посочени в член 6, параграф 2, буква г) от Делегиран регламент (ЕС) 2016/960, когато се разкрива вътрешна информация

                  Позиция

                  Текстово поле

                              i.

                              Самоличност на разкриващия участник на пазара

                     Пълно име/наименование на разкриващия участник на пазара и на лицето в рамките на разкриващия участник на пазара, което предоставя информацията и данните за контакт, използвани за съобщението.

                              ii.

                              Самоличност на лицето, което получава съобщението

                     Пълно име/наименование на лицето, което получава съобщението и използваните за съобщението данни за контакт.

                              iii.

                              Дата и час на съобщението

                     Дата и час на съобщението за всяка часова зона.

                              iv.

                              Пояснение за естеството на разговора в съответствие с член 3, параграф 3, буква а) от Делегиран регламент (ЕС) 2016/960

                     Запис на изявлението, че съобщаването се извършва за целите на пазарно проучване.

                              v.

                              Потвърждение на самоличността на лицето, което получава пазарното проучване, в съответствие с член 3, параграф 3, буква в) от Делегиран регламент (ЕС) 2016/960

                     Запис на информацията за потвърждението на лицето, с което е осъществен контакт, че разкриващият участник на пазара предава съобщението на лицето, на което потенциалният инвеститор е възложил да получи пазарното проучване.

                              vi.

                              Пояснение в съответствие с член 3, параграф 3, буква г) от Делегиран регламент (ЕС) 2016/960, че ще бъде съобщена вътрешна информация

                     Запис на поясняващото изявление, че ако се съгласи да получи пазарното проучване, лицето, което получава съобщаваната информация, ще получи информация, която разкриващият участник на пазара счита за вътрешна информация, както и позоваване на задължението, посочено в член 11, параграф 7 от Регламент (ЕС) № 596/2014.

                              vii.

                              Информация за очакваното време, когато информацията ще престане да бъде вътрешна информация, в съответствие с член 3, параграф 3, буква д) от Делегиран регламент (ЕС) 2016/960

                     Запис на предоставената информация, ако има такава, относно очакваното време, когато информацията ще бъде направена публично достояние или сделката ще бъде задействана, с обяснение на причините за евентуалната промяна на това време и начина, по който получаващото пазарното проучване лице ще бъде информирано, в случай че очакваното време престане да бъде актуално.

                              viii.

                              Изявление относно задълженията на лицето, което получава съобщението, в съответствие с член 3, параграф 3, буква е) от Делегиран регламент (ЕС) 2016/960

                     Запис на изявлението, с което на получаващото съобщението лице се обясняват задълженията, свързани с притежанието на вътрешна информация, в съответствие с член 11, параграф 5, първа алинея, букви б), в) и г) от Регламент (ЕС) № 596/2014.

                              ix.

                              Потвърждение на съгласието в съответствие с член 3, параграф 3, буква ж) от Делегиран регламент (ЕС) 2016/960

                     Запис на информацията за съгласието на лицето, което получава пазарното проучване, да получи вътрешната информация, както е посочено в член 11 параграф 5, първа алинея, буква а) от Регламент (ЕС) № 596/2014 (искане и отговор).

                              x.

                              Разкриване на информацията в съответствие с член 3, параграф 3, буква з) от Делегиран регламент (ЕС) 2016/960

                     Описание на разкритата за целите на пазарното проучване информация, като се идентифицира информацията, която се счита за вътрешна.

      ПРИЛОЖЕНИЕ II

         Образец за писмените протоколи и бележки, посочени в член 6, параграф 2, буква г) от Делегиран регламент (ЕС) 2016/960, когато не се разкрива вътрешна информация

                  Позиция

                  Текстово поле

                              i.

                              Самоличност на разкриващия участник на пазара

                     Пълно име/наименование на разкриващия участник на пазара и на лицето в рамките на разкриващия участник на пазара, което предоставя информацията и данните за контакт, използвани за съобщението.

                              ii.

                              Самоличност на лицето, което получава съобщението

                     Пълно име/наименование на лицето, което получава съобщението и използваните за съобщението данни за контакт.

                              iii.

                              Дата и час на съобщението

                     Дата и час на съобщението за всяка часова зона.

                              iv.

                              Пояснение за естеството на разговора в съответствие с член 3, параграф 4, буква а) от Делегиран регламент (ЕС) 2016/960

                     Запис на изявлението, че съобщаването се извършва за целите на пазарно проучване.

                              v.

                              Потвърждение на самоличността в съответствие с член 3, параграф 4, буква в) от Делегиран регламент (ЕС) 2016/960

                     Запис на информацията за потвърждението на лицето, с което е осъществен контакт, че разкриващият участник на пазара предава съобщението на лицето, на което потенциалният инвеститор е възложил да получи пазарното проучване.

                              vi.

                              Пояснение в съответствие с член 3, параграф 4, буква г) от Делегиран регламент (ЕС) 2016/960, че няма да бъде съобщена вътрешна информация

                     Запис на изявлението, с който се пояснява, че ако се съгласи да получи пазарното проучване, лицето, което получава съобщаваната информация, ще получи информация, която разкриващият участник на пазара не счита за вътрешна информация, както и позоваване на задължението, посочено в член 11, параграф 7 от Регламент (ЕС) № 596/2014.

                              vii.

                              Потвърждение на съгласието в съответствие с член 3, параграф 4, буква д) от Делегиран регламент (ЕС) 2016/960

                     Запис на информацията за съгласието на лицето, което получава пазарното проучване, да участва в пазарното проучване (искане и отговор).

                              viii.

                              Разкриване на информацията в съответствие с член 3, параграф 4, буква е) от Делегиран регламент (ЕС) 2016/960

                     Описание на разкритата за целите на пазарното проучване информация.

      ПРИЛОЖЕНИЕ III

         Образец за записване на предоставеното съобщение в съответствие с член 11, параграф 6, първа алинея от Регламент (ЕС) № 596/2014 за информиране на лицето, което е получило пазарното проучване, че разкритата информация е престанала да бъде вътрешна информация

                  Позиция

                  Текстово поле

                              i.

                              Самоличност на разкриващия участник на пазара

                     Пълно име/наименование на разкриващия участник на пазара и на лицето в рамките на разкриващия участник на пазара, което предоставя информацията и данните за контакт, използвани за съобщението.

                              ii.

                              Самоличност на лицето, което получава съобщението

                     Пълно име/наименование на лицето, което получава съобщението и използваните за съобщението данни за контакт.

                              iii.

                              Дата и час на съобщението

                     Дата и час на съобщението за всяка часова зона.

                              iv.

                              Идентифициране на сделката

                     Информация за идентифициране на сделката — предмет на пазарното проучване.

                     Може да се включва информация за вида на сделката, например първоначално публично предлагане (ППП), вторично предлагане, сливане, блокова търговия, частно емитиране, увеличаване на акционерния капитал.

                              v.

                              Дата и час на пазарното проучване

                     Информация за датата и часа на разкриване на вътрешната информация в рамките на пазарното проучване.

                              vi.

                              Съобщение, че информацията е престанала да бъде вътрешна информация

                     Изявление за информиране на получателя на пазарното проучване, че разкритата информация е престанала да бъде вътрешна информация.

                              vii.

                              Дата, на която информацията е престанала да бъде вътрешна информация

                     Датата, на която разкритата в рамките на пазарно проучване информация е престанала да бъде вътрешна информация.


title: Регламент за изпълнение (ЕС) № 1354/2011 на Комисията от 20 декември 2011 година за откриване на годишни тарифни квоти на Съюза за овце, кози, овче и козе месо

text:
               21.12.2011

               BG

               Официален вестник на Европейския съюз

               L 338/36

         РЕГЛАМЕНТ ЗА ИЗПЪЛНЕНИЕ (ЕС) № 1354/2011 НА КОМИСИЯТА
   от 20 декември 2011 година
   за откриване на годишни тарифни квоти на Съюза за овце, кози, овче и козе месо
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (1), и по-специално член 144, параграф 1 и член 148 във връзка с член 4 от него,
   като има предвид, че:

               (1)

               От 2012 г. следва да бъдат открити тарифни квоти на Съюза за овце, кози, овче и козе месо. Митата и количествата следва да се определят съгласно съответните международни споразумения, които са в сила през 2012 г. В резултат на преговорите, които приключиха със Споразумение под формата на размяна на писма между Европейския съюз и Нова Зеландия в съответствие с член XXIV:6 и член XXVIII от Общото споразумение за митата и търговията (GATT) от 1994 г. във връзка с изменението на отстъпките в списъците на Република България и на Румъния в процеса на присъединяването им към Европейския съюз (2), Съюзът се задължи да увеличи годишната квота на Нова Зеландия с 400 тона и да включи в списъка ѝ годишна тарифна квота на принципа erga omnes за внос на овче и козе месо в размер на 200 тона кланично тегло.

               (2)

               В Регламент (ЕО) № 312/2003 на Съвета от 18 февруари 2003 г. за прилагане в Общността на тарифните разпоредби, установени от Споразумението за асоцииране между Европейската общност и нейните държави-членки, от една страна, и Република Чили, от друга страна (3), се предвижда от 1 февруари 2003 г. за продуктите с код 0204 да бъде открита допълнителна двустранна тарифна квота от 2 000 тона с допълнително годишно увеличение на първоначалното количество с 10 %. Следователно към квотата на ГАТТ/СТО за Чили следва да бъдат добавени 200 тона годишно, като и двете квоти трябва да продължат да бъдат управлявани заедно по същия начин.

               (3)

               С Регламент (ЕС) № 1245/2010 на Комисията от 21 декември 2010 година за откриване на тарифни квоти на Съюза за 2011 г. за овце, кози, овче и козе месо (4) се откриха тарифни квоти през 2011 г. съгласно съответните международни споразумения, които са в сила през 2011 г. Тези тарифни квоти трябва да се поддържат и откриват всяка година, като се вземат предвид разпоредбите на споразуменията с Нова Зеландия и Чили, цитирани по-горе. Регламент (ЕС) № 1245/2010 престава да бъде актуален в края на 2011 г. и поради тази причина следва да бъде отменен. Настоящият регламент също трябва да бъде приложим в продължение на повече от една година и да съответства на поставената цел за опростяване чрез избягването на приемането на регламент всяка година.

               (4)

               Вносът съгласно настоящия регламент следва да бъде управляван на основата на календарна година.

               (5)

               С оглед гладкото функциониране на тарифните квоти на Съюза е необходимо да бъде определен еквивалент кланично тегло.

               (6)

               Чрез дерогация от Регламент (ЕО) № 1439/95 на Комисията от 26 юни 1995 г. относно определяне на подробни правила за прилагане на Регламент (ЕИО) № 3013/89 на Съвета по отношение на вноса и износа на продукти в сектор овче и козе месо (5), тарифните квоти за продуктите от овче и козе месо следва да бъдат управлявани в съответствие с член 144, параграф 2, буква а) от Регламент (ЕО) № 1234/2007. Това става в съответствие с членове 308а и 308б и член 308в, параграф 1 от Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (6).

               (7)

               Когато се управляват съгласно принципа „пръв пристигнал — пръв обслужен“, тарифните квоти по настоящия регламент първоначално следва да бъдат считани за некритични по смисъла на член 308в от Регламент (ЕИО) № 2454/93. Следователно на митническите власти следва да бъде разрешено да отменят изискването за обезпечение за стоките, внесени първоначално по тези тарифни квоти в съответствие с член 308в, параграф 1 и член 248, параграф 4 от Регламент (ЕИО) № 2454/93.

               (8)

               Следва да се изясни видът доказателствен материал за удостоверяване на произхода на продуктите, който операторите трябва да представят, за да се възползват от тарифните квоти според принципа „пръв пристигнал — пръв обслужен“.

               (9)

               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   От 1 януари 2012 г. с настоящия регламент се откриват годишни тарифни квоти на Съюза за внос на овце, кози, овче и козе месо.
   Член 2
   Митата, приложими към продуктите от посочените в член 1 тарифни квоти, кодовете по КН, държавите на произход, годишният обем и поредните номера са посочени в приложението.
   Член 3
   1.   Количествата, изразени в еквивалент кланично тегло, за внос на продуктите в рамките на посочените в член 1 тарифни квоти, са тези, посочени в приложението.
   2.   За целите на изчисляване на споменатите в параграф 1 количества в „еквивалент кланично тегло“, нетното тегло на продуктите от овче и козе месо се умножава по следните коефициенти:

               а)

               за живи животни: 0,47;

               б)

               за обезкостено агнешко и ярешко месо: 1,67;

               в)

               за обезкостено овнешко, овче и козе месо, с изключение на ярешко месо, и всяка смес от тях: 1,81;

               г)

               за необезкостени продукти: 1,00.

         „Яре“ означава коза на възраст до една година.
   Член 4
   Чрез дерогация от дял II, букви A и Б от Регламент (ЕО) № 1439/95 посочените в приложението към настоящия регламент тарифни квоти се управляват според принципа „пръв пристигнал — пръв обслужен“ в съответствие с членове 308а, 308б и 308в, параграф 1 от Регламент (ЕИО) № 2454/93. Не се изискват лицензии за внос.
   Член 5
   1.   За възползване от посочените в приложението тарифни квоти е необходимо на митническите органи на Съюза да бъде представено валидно доказателство за произход, издадено от компетентните власти на съответната трета държава, придружено от митническа декларация за допускане за свободно обращение на съответните стоки.
   Произходът на продуктите, за които важат други тарифни квоти освен произтичащите от споразуменията за преференциални тарифи, се определя в съответствие с действащите в Съюза разпоредби.
   2.   Посоченото в параграф 1 доказателство за произход е, както следва:

               а)

               при тарифна квота, която е част от споразумение за преференциални тарифи — посоченото в това споразумение доказателство за произход;

               б)

               при други тарифни квоти — доказателството, определено в съответствие с член 47 от Регламент (ЕИО) № 2454/93, и в допълнение към предвидените в посочения член елементи, следните данни:

                           —

                           кодът по КН (най-малко първите четири цифри),

                           —

                           поредният номер или поредните номера на съответната тарифна квота,

                           —

                           общото нетно тегло по категория коефициенти, както е предвидено в член 3, параграф 2 от настоящия регламент;

               в)

               при държави, чиито тарифни квоти попадат под букви а) и б) и са обединени — посоченото в буква а) доказателство.

         Когато посоченото в буква б) доказателство за произход е представено като придружителен документ само за една декларация за допускане за свободно обращение, то може да съдържа няколко поредни номера. Във всички други случаи то съдържа само един пореден номер.
   Член 6
   Регламент (ЕС) № 1245/2010 се отменя.
   Член 7
   Настоящият регламент влиза в сила в деня на публикуването му в Официален вестник на Европейския съюз.

   Той се прилага от 1 януари 2012 г.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 20 декември 2011 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 299, 16.11.2007 г., стр. 1.

      (2)  ОВ L 317, 30.11.2011 г., стр. 2.

      (3)  ОВ L 46, 20.2.2003 г., стр. 1.

      (4)  ОВ L 338, 22.12.2010 г., стр. 37.

      (5)  ОВ L 143, 27.6.1995 г., стр. 7.

      (6)  ОВ L 253, 11.10.1993 г., стр. 1.

      ПРИЛОЖЕНИЕ

         ОВЧЕ И КОЗЕ МЕСО (в тонове (t) еквивалент кланично тегло) ГОДИШНИ ТАРИФНИ КВОТИ НА СЪЮЗА ОТ 2012 г.

                  Кодове по КН

                  Адвалорно мито
                  %

                  Специфично мито
                  EUR/100 kg

                  Пореден номер според принципа „пръв пристигнал — пръв обслужен“

                  Произход

                  Годишен обем в тонове еквивалент кланично тегло

                  Живи животни
                  (Коефициент =0,47)

                  Обезкостени агнешко (1)

                  (Коефициент =1,67)

                  Обезкостено овнешко/овче месо (2)

                  (Коефициент =1,81)

                  Необезкостено и трупно месо
                  (Коефициент =1,00)

                  0204

                  Нула

                  Нула

                  —

                  09.2101

                  09.2102

                  09.2011

                  Аржентина

                  23 000

                  —

                  09.2105

                  09.2106

                  09.2012

                  Австралия

                  19 186

                  —

                  09.2109

                  09.2110

                  09.2013

                  Нова Зеландия

                  228 254

                  —

                  09.2111

                  09.2112

                  09.2014

                  Уругвай

                  5 800

                  —

                  09.2115

                  09.2116

                  09.1922

                  Чили (3)

                  6 800

                  —

                  09.2121

                  09.2122

                  09.0781

                  Норвегия

                  300

                  —

                  09.2125

                  09.2126

                  09.0693

                  Гренландия

                  100

                  —

                  09.2129

                  09.2130

                  09.0690

                  Фарьорски острови

                  20

                  —

                  09.2131

                  09.2132

                  09.0227

                  Турция

                  200

                  —

                  09.2171

                  09.2175

                  09.2015

                  Други (4)

                  200

                  —

                  09.2178

                  09.2179

                  09.2016

                     Erga omnes
                      (5)

                  200

                  0204, 0210 99 21, 0210 99 29, 0210 99 60

                  Нула

                  Нула

                  —

                  09.2119

                  09.2120

                  09.0790

                  Исландия

                  1 850

                  0104 10 30
                  0104 10 80
                  0104 20 90

                  10 %

                  Нула

                  09.2181

                  —

                  —

                  09.2019

                     Erga omnes
                      (5)

                  92

         (1)  И ярешко месо.

         (2)  И козе месо, различно от ярешко.

         (3)  Тарифната квота за Чили се увеличава с 200 тона годишно.

         (4)  „Други“ се отнася до всички членове на СТО с изключение на Аржентина, Австралия, Нова Зеландия, Уругвай, Чили, Гренландия и Исландия.

         (5)  „Erga omnes“ означава всички държави на произход, включително посочените в настоящата таблица.


title: Регламент за изпълнение (ЕС) 2016/1932 на Комисията от 4 ноември 2016 година за одобряване на калциев магнезиев оксид (негасена доломитна вар) като съществуващо активно вещество за употреба в биоциди от продуктови типове 2 и 3 (Текст от значение за ЕИП )

text:
               5.11.2016

               BG

               Официален вестник на Европейския съюз

               L 299/36

         РЕГЛАМЕНТ ЗА ИЗПЪЛНЕНИЕ (ЕС) 2016/1932 НА КОМИСИЯТА
   от 4 ноември 2016 година
   за одобряване на калциев магнезиев оксид (негасена доломитна вар) като съществуващо активно вещество за употреба в биоциди от продуктови типове 2 и 3
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него,
   като има предвид, че:

               (1)

               С Делегиран регламент (ЕС) № 1062/2014 на Комисията (2) е установен списък на съществуващите активни вещества, които да бъдат оценени с оглед на евентуалното им одобряване за употреба в биоциди. Този списък включва веществото калциев магнезиев оксид (негасена доломитна вар).

               (2)

               На калциевия магнезиев оксид (негасена доломитна вар) е направена оценка в съответствие с член 16, параграф 2 от Директива 98/8/ЕО на Европейския парламент и на Съвета (3) за употреба в продукти от продуктов тип 2 — дезинфектанти и алгициди, които не са предназначени за пряка употреба върху хора или животни, и продуктов тип 3 — ветеринарна хигиена, описани в приложение V към посочената директива и съответстващи съответно на продуктови типове 2 и 3, както са описани в приложение V към Регламент (ЕС) № 528/2012.

               (3)

               За оценяващ компетентен орган бе определено Обединеното кралство и на 19 септември 2011 г. то представи докладите за оценка заедно с препоръките си.

               (4)

               В съответствие с член 7, параграф 2 от Делегиран регламент (ЕС) № 1062/2014 на 14 април 2016 г. Комитетът по биоцидите изготви становищата на Европейската агенция по химикали, като взе предвид заключенията на оценяващия компетентен орган.

               (5)

               Съгласно тези становища може да се очаква, че биоцидите от продуктови типове 2 и 3, които съдържат калциев магнезиев оксид (негасена доломитна вар), отговарят на изискванията на член 5 от Директива 98/8/ЕО, при условие че са спазени определени спецификации и условия, свързани с тяхната употреба.

               (6)

               Следователно е целесъобразно калциевият магнезиев оксид (негасена доломитна вар) да бъде одобрен за употреба в биоциди от продуктови типове 2 и 3 при спазване на определени спецификации и условия.

               (7)

               Преди одобряването на дадено активно вещество следва да се осигури разумен срок, за да се даде възможност на заинтересованите страни да предприемат мерките за подготовка, необходими за спазването на новите изисквания.

               (8)

               Мерките, предвидени в настоящия регламент, са в съответствие със становището на Постоянния комитет по биоцидите,

         ПРИЕ НАСТОЯЩИЯ РЕГЛАМЕНТ:
   Член 1
   Веществото калциев магнезиев оксид (негасена доломитна вар) се одобрява като активно вещество за употреба в биоциди от продуктови типове 2 и 3 при спазване на спецификациите и условията, посочени в приложението.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 ноември 2016 година.

            За Комисията

            Председател

         Jean-Claude JUNCKER

      (1)  ОВ L 167, 27.6.2012 г., стр. 1.

      (2)  Делегиран регламент (ЕС) № 1062/2014 на Комисията от 4 август 2014 г. относно работната програма за системно проучване на всички съществуващи активни вещества, съдържащи се в биоциди, посочени в Регламент (ЕС) № 528/2012 на Европейския парламент и на Съвета (ОВ L 294, 10.10.2014 г., стр. 1).

      (3)  Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (ОВ L 123, 24.4.1998 г., стр. 1).

      ПРИЛОЖЕНИЕ

                  Общоприето наименование

                  Наименование по IUPAC
                  Идентификационни номера

                  Минимална степен на чистота на активното вещество (1)

                  Дата на одобрението

                  Дата на изтичане на одобрението

                  Продуктов тип

                  Специални условия

                  Калциев магнезиев оксид (негасена доломитна вар)

                  Наименование по IUPAC:
                  Калциев магнезиев оксид
                  ЕО №: 253-425-0
                  CAS №: 37247-91-9

                  800 g/kg
                  (Съдържанието на Ca и Mg в стойността е изразено като сумата от CaO и MgO. Минималната стойност за MgO в негасена доломитна вар е 30 % въз основа на магнезий, изразен като съдържание на магнезиев оксид)

                  1 май 2018 г.

                  30 април 2028 г.

                  2

                  Разрешенията за биоциди се издават при изпълнение на следните условия:

                              1)

                              В оценката на продукта трябва да се обърне особено внимание на експозициите, рисковете и ефикасността, свързани с всякакъв вид употреба, обхванат от заявление за издаване на разрешение, но неразгледан в оценката на риска на активното вещество на равнището на Съюза.

                              2)

                              Предвид установените рискове за оценените видове употреба, в оценката на продукта трябва да се обърне особено внимание на промишлените и професионалните потребители.

                  3

                  Разрешенията за биоциди се издават при изпълнение на следните условия:

                              1)

                              В оценката на продукта трябва да се обърне особено внимание на експозициите, рисковете и ефикасността, свързани с всякакъв вид употреба, обхванат от заявление за издаване на разрешение, но неразгледан в оценката на риска на активното вещество на равнището на Съюза.

                              2)

                              Предвид установените рискове за оценените видове употреба, в оценката на продукта трябва да се обърне особено внимание на професионалните потребители.

         (1)  Посочената в тази графа чистота е минималната степен на чистота на активното вещество, оценено в съответствие с член 89, параграф 1 от Регламент (ЕС) № 528/2012. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.


title: Регламент за изпълнение (ЕС) № 59/2013 на Комисията от 23 януари 2013 година за изменение на приложението към Регламент (ЕС) № 37/2010 относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход във връзка със субстанцията монензин  текст от значение за ЕИП

text:
               24.1.2013

               BG

               Официален вестник на Европейския съюз

               L 21/21

      РЕГЛАМЕНТ ЗА ИЗПЪЛНЕНИЕ (ЕС) № 59/2013 НА КОМИСИЯТА

   от 23 януари 2013 година
   за изменение на приложението към Регламент (ЕС) № 37/2010 относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход във връзка със субстанцията монензин
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) № 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) № 726/2004 на Европейския парламент и на Съвета (1), и по-специално член 14 във връзка с член 17 от него,
   като взе предвид становището на Европейската агенция по лекарствата, изготвено от Комитета по лекарствените продукти за ветеринарна употреба,
   като има предвид, че:

               (1)

               Максимално допустимите стойности на остатъчните количества (МДСОК) за фармакологичноактивни субстанции, предназначени за използване в Съюза във ветеринарномедицински продукти за животни, отглеждани за производство на храни, или в биоцидни продукти, използвани в животновъдството, следва да бъдат установени в съответствие с Регламент (ЕО) № 470/2009.

               (2)

               Фармакологичноактивните субстанции и тяхната класификация по отношение на МДСОК в храните от животински произход са установени в приложението към Регламент (ЕС) № 37/2010 на Комисията от 22 декември 2009 г. относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход (2).

               (3)

               Понастоящем субстанцията монензин е включена в таблица 1 от приложението към Регламент (ЕС) № 37/2010 като разрешена субстанция за мускул, мазнина, черен дроб, бъбрек и мляко от говеда.

               (4)

               В Европейската агенция по лекарствата бе подадено заявление за изменение на съществуващото вписване за монензин.

               (5)

               Заявителят предостави допълнителни данни, които бяха оценени от Комитета по лекарствените продукти за ветеринарна употреба. Вследствие на това посоченият комитет препоръчва изменение на настоящите МДСОК за монензин.

               (6)

               Поради това вписването за монензин в таблица 1 от приложението към Регламент (ЕС) № 37/2010 следва да бъде съответно изменено.

               (7)

               Целесъобразно е да се предвиди разумен срок, в който заинтересованите страни да предприемат евентуално необходимите мерки, за да се съобразят с новоустановените МДСОК.

               (8)

               Мерките, предвидени в настоящия регламент, са в съответствие със становището на Постоянния комитет по ветеринарните лекарствени продукти,

         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 37/2010 се изменя, както е посочено в приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   Той се прилага от 25 март 2013 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 януари 2013 година.

            За Комисията

            Председател

         José Manuel BARROSO

      (1)  ОВ L 152, 16.6.2009 г., стр. 11.

      (2)  ОВ L 15, 20.1.2010 г., стр. 1.

      ПРИЛОЖЕНИЕ
      В таблица 1 от приложението към Регламент (ЕС) № 37/2010 вписването за субстанцията монензим се заменя със следното:

                     Фармакологичноактивна субстанция

                     Маркерно остатъчно вещество

                     Животински видове

                     МДСОК

                     Прицелни тъкани

                     Други разпоредби (в съответствие с член 14, параграф 7 от Регламент (ЕО) № 470/2009)

                     Терапевтична класификация

                     „Монензин

                     Монензин А

                     Говеда

                     2 μg/kg

                     Мускул

                     НЯМА ВПИСВАНЕ

                     Антиинфекциозни средства/антибиотици“

                     10 μg/kg

                     Мазнина

                     50 μg/kg

                     Черен дроб

                     10 μg/kg

                     Бъбрек

                     2 μg/kg

                     Мляко


title: Регламент за изпълнение (ЕС) № 209/2012 на Комисията от 9 март 2012 година за установяване на стандартни стойности при внос с цел определяне на входната цена на някои плодове и зеленчуци

text:
               10.3.2012

               BG

               Официален вестник на Европейския съюз

               L 72/39

         РЕГЛАМЕНТ ЗА ИЗПЪЛНЕНИЕ (ЕС) № 209/2012 НА КОМИСИЯТА
   от 9 март 2012 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 9 март 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  IL

                  103,0

                  JO

                  78,3

                  MA

                  68,2

                  SN

                  207,5

                  TN

                  80,7

                  TR

                  95,1

                  ZZ

                  105,5

                  0707 00 05

                  JO

                  183,3

                  TR

                  172,1

                  ZZ

                  177,7

                  0709 91 00

                  EG

                  85,9

                  ZZ

                  85,9

                  0709 93 10

                  MA

                  55,8

                  TR

                  134,6

                  ZZ

                  95,2

                  0805 10 20

                  EG

                  48,8

                  IL

                  68,4

                  MA

                  56,6

                  TN

                  58,6

                  TR

                  72,2

                  ZZ

                  60,9

                  0805 50 10

                  BR

                  43,7

                  EG

                  41,7

                  MA

                  69,1

                  TR

                  50,4

                  ZZ

                  51,2

                  0808 10 80

                  BR

                  83,3

                  CA

                  117,2

                  CL

                  103,0

                  CN

                  110,7

                  MK

                  31,8

                  US

                  159,7

                  ZZ

                  101,0

                  0808 30 90

                  AR

                  92,3

                  CL

                  106,5

                  CN

                  44,8

                  ZA

                  94,2

                  ZZ

                  84,5

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.